Bally Astrocade

Bally Astrocade — მეორე თაობის სახლის ვიდეო თამაშების კონსოლი, შემუშავებული და გამოცემული Bally Technologies-ის მიერ 1977 წელს. სისტემას თავდაპირველად ერქვა Bally Home Library Computer და მისი შეკვეთა შესაძლებელი იყო მხოლოდ ფოსტის საშუალებით. კომპანია Bally კონსოლს აწარმოებდა მცირე ხნის განმავლობაში, მანამდე სანამ მასზე უფლება არ მოიპოვა მესამე მხარის კომპანიამ, რომელიც უშვებდა 1984 წლამდე.

კონსოლის თავდაპირველი ფასი შეადგენდა 299 აშშ დოლარს და იმ დროისთვის გამოირჩეოდა მძლავრი გრაფიკული შესაძლებლობებით. მასში განთავსებული იყო Zilog Z80-ის ცენტრალური პროცესორი 1.789 მჰც ტაქტური სიხშირით და 4 კბ ოპერატიული მეხსიერება. რაც შეეხება ვიდეო თამაშების ბიბლიოთეკას, არსებობის ისტორიაში გამოვიდა დაახლოებით 50-მდე თამაში. 

სისტემა დადებითად მიიღეს კრიტიკოსებმა. 1983 წელს დენი გუდმენმა ჟურნალ Creative Computing-დან Astrocade დაახასიათა როგორც ერთ-ერთი საუკეთესო გრაფიკის მქონე ვიდეო თამაშების კონსოლი. მიუხედავად მძლავრი აპარატული მახასიათებლებისა, Bally Astrocade-მა, იმ დროში არსებული სხვა სისტემების მსგავსად, კონკურენცია ვერ გაუწია ბაზრის ლიდერ Atari 2600-ს. შედეგად მწარმოებელმა 10 მილიონი დოლარის ზარალი ნახა და საავტორო უფლებები მიყიდა მესამე მხარის კომპანიას.  

იხილეთ აგრეთვე
Atari 2600
ColecoVision
Fairchild Channel F
Intellivision

ლიტერატურა
  Brett Weiss, Astrocade, in Classic Home Video Games, 1972-1984: A Complete Reference Guide, McFarland, 7 marzo 2012, pp. 18-27.

რესურსები ინტერნეტში
Bally Alley
Astrocade FAQ 
Bally Astrocade-ის ისტორია  The Dot Eaters-ზე
Bally Astrocade-ის თამაშები უფასოდ Internet Archive-ზე

სქოლიო

კატეგორია:სახლის ვიდეო თამაშების კონსოლები
კატეგორია:მეორე თაობის ვიდეო თამაშების კონსოლები
კატეგორია:1977 წელს წარმოდგენილი პროდუქტები
კატეგორია:1970-იანების სათამაშოები
კატეგორია:1980-იანების სათამაშოები
კატეგორია:Z80